Diari Oficial de la Generalitat Valenciana


Sumari del DOGV 4702, del 01-03-2004 (2004/1786)

Informació pública del projecte d'actuació integrada de la unidad d'execució única del Pla.
-------------------------------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1786


Organisme emissor
:   Ajuntament de Gaianes

Tipus de document
:   Anunci

Informació pública del projecte d'actuació integrada de la unidad d'execució única del Pla. [2004/Q1786]
  
Mitjançat el present edicte es fa saber que l'alcalde, en data 12 de febrer, va dictar el decret següent:
  
Decret 11/2004: vista la documentació presentada per Tomás Senabre González, major d'edat, amb el document nacional d'identitat 89288713A, en representació de la mercantil Enginyeria i Construccions S&B, SL, amb domicili a Muro de Alcoy, avinguda d'Alcoi, 4t, proveïda de codi d'identificació fiscal E82630214, encaminat a la gestió de l'actuació integrada de la unitat d'execució única del sector el Pla.
  
Atés el que disposa l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sobre la iniciació del procediment a iniciativa d'un particular segons el qual l'alcalde podrà:
  
A) Proposar al Ple de l'Ajuntament que desestime la petició. El Ple podrà desestimar-la raonadament o establir unes bases orientatives per a la selecció de l'urbanitzador, acordant el que disposa el següent apartat.
  
B) Sotmetre-la a informació pública, al costat de les observacions o alternatives que, si és procedent, estime convenients.
  
Vist l'informe dels servicis tècnics, decret:
  
Primer
  
Iniciar l'expedient d'actuació integrada de la unitat d'execució única del Pla.
  
Segon
  
Requerir als promotors l'esmena de les deficiències observades pels servicis tècnics en el termini màxim d'un mes, transcorregut el qual sense que ho verifiquen es declararà caducat l'expedient.
  
Tercer
  
Sotmetre l'expedient al tràmit d'informació pública per mitjà d'un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, advertint de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant 20 dies, comptats des de l'última publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Estos terminis es prorrogaran, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i en prestara caució en la quantia que reglamentàriament s'hi determine.
  
Quart
  
Notificar este decret al domicili fiscal dels qui consten al Cadastre com a titulars de drets afectats per l'actuació proposada.
  
Així ho mana i firma davant meu, el secretari, que en done fe.